Diari Oficial de la Generalitat Valenciana


Sumari del DOGV 6831, del 01-08-2012 (2012/7567)

RESOLUCIÓ de 28 de juny de 2012, de la Direcció General de Medi Natural, d'adjudicació de la concessió administrativa d'ús privatiu per a la gestió del refugi forestal Mas d'Altís, a l'Ajuntament de Villahermosa del Río, ubicat en la forest d'utilitat pública número 81 de la província de Castelló, propietat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7567


Data del document
:   28-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Villahermosa del Río

RESOLUCIÓ de 28 de juny de 2012, de la Direcció General de Medi Natural, d'adjudicació de la concessió administrativa d'ús privatiu per a la gestió del refugi forestal Mas d'Altís, a l'Ajuntament de Villahermosa del Río, ubicat en la forest d'utilitat pública número 81 de la província de Castelló, propietat de la Generalitat Valenciana. [2012/7567]  
La Conselleria d'Infraestructures, Territori i Medi Ambient és el departament de la Generalitat Valenciana que té encomanades les competències en matèria de gestió forestal de les forests i dels terrenys forestals de la Comunitat Valenciana. En este marc de competències, la Direcció General del Medi Natural regula l'activitat recreativa i educativa en les forests, davall el principi d'harmonització amb la conservació i protecció del medi natural. Entre les accions dutes a terme, destaquen el foment de l'ús recreatiu de les forests i la revitalització dels refugis forestals, la finalitat de les quals és convertir-los en un motor econòmic més de les comarques on es troben ubicats.  
En este sentit, el passat 17 de maig de 2012, es va publicar en el DOCV núm. 6776 la subhasta per a l'adjudicació de la concessió administrativa d'ús privatiu per a la gestió del refugi forestal Mas d'Altís, ubicat en la forest d'utilitat pública número 81 de la província de Castelló, propietat de la Generalitat Valenciana.   
La subhasta va ser realitzada en la Direcció General del Medi Natural en dates 15 de juny de 2012 i 22 de juny de 2012, d'acord amb els principis de publicitat, objectivitat, imparcialitat i transparència, així com de concurrència competitiva, arreplegats en l'article 15.5 de la Llei 43/2003, de Forests, per mitjà de subhasta a l'alça. Les actes d'obertura de pliques de l'anunci de la subhasta d'ambdós sessions van ser degudament firmades per tots els components de la mesa de licitació d'adjudicació de la subhasta.  
La proposta de la mesa de licitació de data 22 de maig de 2012, proposa que es resolga de forma favorable l'adjudicació de la concessió administrativa d'ús privatiu per a la gestió del refugi forestal Mas d'Altís a l'Ajuntament de Villahermosa del Río, per un import de 6.500 euros anuals, IVA inclòs.  
La cessió de la gestió del refugi forestal es regirà de conformitat amb el que es disposa en:  
- Capítol IV del títol III de la Llei 43/2003, de 21 de novembre, de Forests, modificada per la Llei 10/2006, de 20 d'abril, quant al seu contingut bàsic.  
- Articles 38 i següents de la Llei 3/1993, de 9 de desembre, Forestal de la Comunitat Valenciana.   
- Capítol V del títol IV del Decret 98/1995, de 16 de maig, pel qual s'aprova el Reglament de la Llei 3/1993, Forestal de la Comunitat Valenciana.  
- Decret 485/1962, de 22 de febrer, pel qual s'aprova el Reglament de Forests.  
- Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives en les forests de la Comunitat Valenciana.   
- Llei 33/2003, de 3 de novembre, del Patrimoni de les Administracions Públiques.  
- Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques.  
- Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
- Decret 7/2004, de 23 de gener, del Consell, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
Vist tot això, les actuacions que es troben en l'expedient de referència, el plec de condicions tecnicofacultatives que regix la cessió de la gestió del refugi forestal Mas d'Altís i la normativa d'obligada i pertinent aplicació, en virtut de la potestat que m'ha sigut conferida pel Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Adjudicar la concessió administrativa d'ús privatiu per a la gestió del refugi forestal Mas d'Altís, ubicat en la forest d'utilitat pública número 81 de la província de Castelló, propietat de la Generalitat Valenciana, a l'Ajuntament de Villahermosa del Río, per un import de 6.500,00 euros anuals, IVA inclòs.   
El termini d'utilització del bé de domini públic, i per tant de la concessió, serà de 5 anys, improrrogable.  
L'adjudicatari obtindrà la llicència de la cessió de la gestió una vegada que justifique l'ingrés del depòsit de la garantia definitiva corresponent a l'anunci publicat i que haja presentat el Projecte de manteniment, conservació i gestió del refugi en la Direcció Territorial de Castelló, per al seu informe, en un termini màxim d'1 mes des de la notificació de la resolució d'adjudicació. El projecte haurà de ser aprovat per la Direcció General de Medi Natural.   
Una vegada obtinguda la llicència de la cessió de la gestió del refugi, es procedirà a alçar acta d'entrega, a partir d'eixe instant l'adjudicatari podrà iniciar el gaudi de la cessió de la gestió del refugi pel període d'adjudicació.  
La totalitat de l'import de l'adjudicació s'invertirà en la millora de la forest, d'acord amb el que establix el punt 9 del present plec.  
La cessió de la gestió del refugi s'autoritza amb estricta subjecció al plec de condicions tecnicofacultatives subscrit per les parts.  
Contra la present resolució, que no posa fi a la via administrativa, es podrà interposar recurs d'alçada davant de la secretària autonòmica de Territori, Medi Ambient i Paisatge, en el termini d'un mes, comptat des de l'endemà de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 28 de juny de 2012.- El director general de Medi Natural: Alfredo González Prieto.